BDMS ถูกสุด-อัพไซด์สูงสุดหุ้นโรงพยาบาลเข้ากลุ่ม Defensive ศก.ขาลงไม่สะเทือน
โบรกฯแนะ BDMS ด้วยปัจจัยบวกหลายประการ ราคาถูกที่สุด, upside สูงสุดกลุ่มโรงพยาบาล ราคาเป้าหมายที่ 25.50 บาท ให้ upside สูงถึง 30%
9 ต.ค. 2558

ยูโอบี เคย์เฮียน (ประเทศไทย) ระบุในบทวิเคราะห์ (9 ต.ค.) ว่า ขณะนี้ บริษัท กรุงเทพดุสิตเวชการ จำกัด(มหาชน) หรือ BDMS มีราคาถูกที่สุดและ upside สูงที่สุดในกลุ่มโรงพยาบาล ด้วย Target price ที่ให้ไว้อยู่ที่ 25.50 บาท ซึ่งให้ upside สูงถึง 30% ปัจจัยบวกมีอยู่หลายประการ เช่น
1) BDMS จะสร้างตึกเพิ่มอีก 6 ตึก แต่ละตึกมี 60 เตียง ลงทุน 6 พันล้านบาท และ 2 พันล้านบาท เพื่อซื้ออุปกรณ์การแพทย์ โดยจะสร้างไว้รองรับผู้ป่วยต่างชาติจากการเปิด AEC โดยเราคาดว่าจะช่วยเพิ่ม capacity ได้ถึง 74% ภายในปี 2018
2) BDMS มีแผนเปิดโรงพยาบาลเพิ่ม คือสมิทติเวช ชลบุรีในปีนี้ และเปาโลรังสิต และจอมเทียน Hospital ในปีหน้า และตั้งใจจะซื้อโรงพยาบาลเพิ่มอีก 6 โรงพยาบาลให้มีครบทั้งหมด 50 แห่ง
3) อัตราส่วนของผู้ป่วยต่างชาติมีมากขึ้นเรื่อยๆ (30% เทียบกับ 25% เมื่อ 5 ปีก่อน)
และ 4) มีแผนขยายธุรกิจขายยาและเวชภัณฑ์ที่มี Margin สูงกว่าธุรกิจโรงพยาบาลทั่วไป สรุปคือ BDMS มี upside สูงถึง 30% และมีแผนขยายธุรกิจอย่างชัดเจน จัดเป็นหุ้น defensive ที่ต้านตลาดและเศรษฐกิจขาลงได้ดี